Mark II (V20) av Camry med en kraftig ansiktsløftning kom i salg i Japan i august 1986 og på eksportmarkedene i 1987. Bilen hadde vokst i alle retninger og hadde fått et rundere design enn den foregående modellen. Den ble nå også levert som stasjonsvogn. Den ble levert med flere motoralternativer: XL modellen med 1,8 liters motor på 90 HK, XLI og GLI modellen med en 2,0 liters, 16 ventilers innsprøytningsmotor på 128 HK, og den største; GXI, med en 2,5 liters, 24 ventilers V6-motor på 160 HK. Fra 1989 ble motorene levert med katalysator, og motoreffekten for XLI/GLI ble oppgitt til 121 HK. De hadde en lengre utstyrsliste, og alle, unntatt XL-utgaven, hadde nå servostyring som standard. GLI-utgaven ble også lansert med firehjulsdrift, klimaanlegg og annet utstyr som var moderne for sin tid. Versjonen ble produsert ut 1991, da Mark III tok over.